ביום חגיגי ושמח זה, באחד בשבת, ביום העשרים לחודש סיון בשנת חמשת אלפים ושבע מאות ושבעים ושמונה לבריאת העולם למנין שאנו מונים כאן, במחוז סינמינסון שבמדינת ניו-ג'רזי, התכנסנו בנוכחות בני משפחה וחברים.

בעת שאנו יוצאים למסע חיינו המשותפים, אנו מבטיחים לאהוב, להוקיר ולעודד זה את זו, ולעורר זה בזו השראה.

חיינו יחד ניזונים מהידיעה שמידידות אמת נובעת אהבה עזה ותמידית. אנו זיווג מושלם זה לזו, ואהבתנו האחד לשנייה היא חסרת גבולות בכנותה וברוחה. זה דרך עיני זו, אנו רואים את העולם באור חדש.

תמיד נתייצב זה לצד זו ונהיה שותפים עד סוף ימינו. אנו מבטיחים להיות כנים ואדיבים, לציין אבני דרך משותפות, לחגוג את הצלחותינו, ולכבד את ייחודינו. נזין האחד את השנייה רגשית, רוחנית ואינטלקטואלית, ובכל עת נזכור את המעלות והחוזקות הקיימים בשנינו.

נשאף להקים ביחד בית שיהיה מלא בשמחה, שחוק, שותפות ואהבה. באמצעות איחוד זה, אנו מתחייבים להעריך זה את זו ולהעניק האחד לשנייה תמיכה אינסופית. אנו מבטיחים שלעד נהיה חברי אמת, שותפים לחיים ונפשות תאומות.

בכל זמן ובכל מקום, אהבתנו תאיר באור בוהק מאורם של השמש, הירח והכוכבים. באשר מסענו יוביל אותנו, סיפורנו יתגלה במלוא יופיו, אורו ומשמעותו.

בריתנו הקדושה שרירה וקיימת.